Document ID: 32001R0408

Komission asetus (EY) N:o 408/2001,
annettu 28 päivänä helmikuuta 2001,
eräisiin suoriin tukiin sekä rakenne- ja ympäristötoimenpiteisiin sovellettavan muuntokurssin vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1),
ottaa huomioon maatalouden euromääräisen valuuttajärjestelmän soveltamista koskevista yksityiskohtaisista säännöistä annetun asetuksen (EY) N:o 2808/98 muuttamisesta annetun komission asetuksen (EY) N:o 1410/1999(2) ja erityisesti sen 2 artiklan,
sekä katsoo seuraavaa:
(1) Naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä 28 päivänä lokakuuta 1999 annetun komission asetuksen (EY) N:o 2342/1999(3), sellaisena kuin se on viimeksi muutettuna asetuksella (EY) N:o 192/2001(4) 42 artiklan säännösten mukaan määräytymisperuste naudanliha-alan palkkiojärjestelmiin kuuluvien eläinten palkkionmaksuvuodelle on hakemuksen jättöpäivä. Nämä palkkiot muunnetaan kansalliseksi valuutaksi kyseisen asetuksen 43 artiklan säännösten mukaisesti käyttämällä palkkionmaksuvuotta edeltävässä joulukuussa sovellettujen muuntokurssien ajan mukaan suhteellisesti laskettua keskiarvoa.
(2) Maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla 22 päivänä joulukuuta 1998 annetun komission asetuksen (EY) N:o 2808/98(5), sellaisena kuin se on viimeksi muutettuna asetuksella (EY) N:o 2452/2000(6), 4 artiklan 2 kohdan mukaan rakenteellisten tai ympäristöön liittyvien määrien osalta muuntokurssin määräytymisperuste on sen vuoden 1 päivä tammikuuta, jonka aikana päätös tuen antamisesta on tehty. Asetuksen (EY) N:o 2808/98 4 artiklan 3 kohdan mukaan, sellaisena kuin se on otettuna käyttöön asetuksella (EY) N:o 1410/1999, käytettävä muuntokurssi on yhtä suuri kuin määräytymisperusteeen päivämäärää edeltävän kuukauden aikana sovellettujen muuntokurssien ajan mukaan suhteellisesti laskettu keskiarvo.
(3) Hedelmä- ja vihannesalalla, hedelmä- ja vihannesjalostealalla, elävien kasvien ja kukkaviljelytuotteiden alalla osittain sovellettavista sekä ETY:n perustamissopimuksen liitteessä I lueteltuihin tiettyihin tuotteisiin sovellettavista määräytymisperusteista ja asetuksen (EY) N:o 1445/93 kumoamisesta 4 päivänä helmikuuta 1998 annetun komission asetuksen (EY) N:o 293/98(7), sellaisena kuin se on viimeksi muutettuna asetuksella (EY) N:o 1410/1999, 12 artiklan mukaan pähkinöiden ja johanneksenleivän laadun ja kaupan pitämisen parantamiseen tarkoitetun hehtaarikohtaisen tuen neuvoston asetuksen (ETY) N:o 790/89(8), sellaisena kuin se on viimeksi muutettuna komission asetuksella (EY) N:o 1825/97(9), 2 artiklassa vahvistettu enimmäismäärä muunnetaan vuosittain kansalliseksi valuutaksi muuntokurssilla, joka on yhtä suuri kuin komission asetuksen (ETY) N:o 2159/89(10), sellaisena kuin se on viimeksi muutettuna asetuksella (EY) N:o 1363/95(11), 19 artiklan mukaisen vuotuisen vertailukauden 1 päivää tammikuuta edeltävän kuukauden aikana sovellettujen muuntokurssien ajan mukaan suhteellisesti laskettu keskiarvo.
(4) Lampaan- ja vuohenlihan tuottajapalkkioita koskevista yksityiskohtaisista soveltamissäännöistä 30 päivänä syyskuuta 1993 annetun komission asetuksen (EY) N:o 2700/93(12) sellaisena kuin se on viimeksi muutettuna asetuksella (EY) N:o 1410/1999, 6 artiklan 2 kohdan mukaan lampaanliha-alalla palkkioiden jäännökseen sovellettava muuntokurssi on yhtä suuri kuin markkinointivuoden, jolta palkkio on myönnetty, viimeistä päivää edeltävän kuukauden aikana sovelletujen muuntokurssien ajan mukaan suhteellisesti laskettu keskiarvo.
(5) Asetuksen (EY) N:o 2700/93 6 artiklan 1 kohdan mukaan palkkioiden ennakon määrään sovellettava muuntokurssi on yhtä suuri kuin markkinointivuoden, jona tämä palkkio on myönnetty, ensimmäistä päivää edeltävän kuukauden aikana sovellettujen muuntokurssien ajan mukaan suhteellisesti laskettu keskiarvo.
(6) Euron ja euron käyttöön ottavien jäsenvaltioiden valuuttojen välisistä muuntokursseista annetun asetuksen (EY) N:o 2866/98 muuttamisesta 19 päivänä kesäkuuta 2000 annetussa neuvoston asetuksessa (EY) N:o 1478/2000(13) neuvosto määrittelee euron ja Kreikan drakman välillä peruuttamattomasti vahvistetun muuntokurssin. Tämä kurssi on voimassa 1 päivästä tammikuuta 2001 ja sitä sovelletaan toimenpiteisiin, joiden määräytymisperusteen päivämäärä on aikaisintaan 1 päivä tammikuuta 2001. Asetuksen (EY) N:o 1410/1999 säännöksiä ei näin ollen enää sovelleta tällaisiin toimenpiteisiin,
ON ANTANUT TÄMÄN ASETUKSEN:
1 artikla
1. Liitteessä I esitetään muuntokurssi, jota sovelletaan:
- neuvoston asetuksessa (EY) N:o 1254/1999(14) tarkoitettujen naudanliha-alan palkkioiden määriin,
- pähkinä- ja johanneksenleipäalan kaupan pitämistä koskevan tuen hehtaarikohtaiseen enimmäismäärään, joka vahvistetaan asetuksen (ETY) N:o 790/89 2 artiklassa,
- neuvoston asetuksen (EY) N:o 2467/98(15) 5 artiklan 6 kohdan toisessa alakohdassa tarkoitettuun ennakkopalkkion määrään ja neuvoston asetuksen (ETY) N:o 3493/90(16) 4 artiklassa tarkoitettuun vähennyksen määrään, ja
- neuvoston asetuksen (EY) N:o 2799/98 5 artiklassa tarkoitettuihin rakenteellisiin tai ympäristöön liittyviin määriin.
2. Asetuksen (EY) N:o 2467/98 5 artiklan 6 kohdan neljännessä alakohdassa tarkoitettuun palkkion ja jäännöksen määrään ja asetuksen (ETY) N:o 3493/90 4 artiklassa tarkoitettuun vähennyksen määrään sovellettava muuntokurssi esitetään liitteessä II.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä helmikuuta 2001.

Labels: 2
5
6